Konsentratsion stollarning asosiy parametrlari

|
Konsentratsion stollarning asosiy parametrlari
|
bet | 45/90 | Sana | 13.05.2024 | Hajmi | 13,14 Mb. | | #228770 |
Bog'liq Noyobvaradioaktivmetallarrudalariniboyitish (1)Konsentratsion stollarning asosiy parametrlari
va ishlash tartibi
Konsentratsion stollar ishiga quyidagi omillar ta’sir qiladi:
1. Tusiqchalarning balandligi;
2. Tusiqchalar orasidagi masofa;
3. Dekaning tebranishlar chastotasi va amplitudasi;
4. Dekaning bo‘ylama va ko‘ndalang qiyalik burchagi;
5. Berilayotgan suvning sarfi ;
6. Stolning solishtirma ishlab chiqarish quvvati.
To‘siqchalarning joylashishi, balandligi va ular orasidagi masofa birinchi navbatda boyitilayotgan mahsulotning xususiyatiga, shuningdek dekaning qiyaligiga, suv sarfi va yuvuvchi suvning berilish tezligiga, stolning ishlab chiqarish quvvatiga bog‘liq.
To‘siqchalar balanddigi va ular orasidagi masofa boyitilayotgan rudaning yirikligiga bog‘liq. Odatda rudani boyitishda to‘siqchalarning balandligi 4-15 mm, ular orasidagi masofa esa 20-45 mm ni tashkil qiladi. Mahsulot yirikligi ortgan sari bu parametrlar ham ortadi.
Mahsulotning stol yuzasida qatlamlanish samaradorligi dekaning tebranishlar chastotasi va amplitudasiga bog‘liq. bo‘lib, u ham o‘z navbatida boyitilayotgan mahsulot zichligi va yirikligiga bog‘liq,.
Yirik zarrachali mahsulotni boyitishda mahsulot qalinroq qatlamda joylashadi, bu xolda to‘siqchalar orasida kattaroq yuqoriga ko‘tariluvchi suv oqimi xosil bo‘ladi va deka qadam uzunligi kattaroq bo‘lishi talab qilinadi. Deka tebranishlari chastotasi esa bunda uncha katta bulmaydigan qilib tanlanadi, Mayda zarrachali mahsulotni boyitishda esa tebranishlar amplitudasi kichik, chastotasi esa katta qilib tanlanadi.
Masalan, yirikligi 3 mm li mahsulotni boyitish uchun tebranishlar chastotasi 200 min-1, amplitudasi esa 24 mm. Yirikligi <0,5 mm li mahsulot uchun esa tebranishlar chastotasi 300-350 min-1 ga ko‘tarilib, amplitudasi esa 12-14 mm ga kamaytirilishi kerak.
Boyitilayotgan maxsulot yirikligiga qarab tebranishlar chastotasi va amplitudasini quyidagi formuladan aniqlash mumkin:
; (56)
bu erda: 1 - tebranishlar amplitudasi, mm.
n - tebranishlar chastotasi, min-1.
dmax- boyitiladigan maxsulot tarkibidagi eng katta zarracha, mm.
Stol yuzasining ko‘ndalang qiyalik burchagi xam boyitilayotgan mahsulotning yirikligiga bog‘liq. Qiyalik burchagining ortishi bo‘tana oqimining va suvning yuvilish tezligini ortishiga olib keladi, buning natijasida og‘ir zarrachalar stolning yonbosh tarafiga etib kelmasdan stol yuzasidan yuvilib tushib ketish extimoli ortadi.
Mahsulot qancha yirik bo‘lsa, stol shuncha ko‘prok, egilgan bo‘lishi mumkin. Mayin zarrachali mahsulot uchun stolning qiyalik burchagi minimal bo‘lishi kerak. Odatda stol yuzasining qiyalik burchagi 1-10° orasida bo‘ladi.
YUzaning qiyalik burchagi fakatgina maxsulotning yirikligiga emas, balki to‘siqchalarning balandligiga xam bog‘liq. Ularning balandligi va mahsulotning yirikligi ortgan sari yuzaning ko‘ndalang qiyalik burchagi ortadi.
Konsentratsion stolda boyitish samaradorligiga dastlabki mahsulot (bo‘tana) ning zichligi va yuvuvchi suvning sarfi katta ta’sir ko‘rsatadi. Bo‘tananing xaddan ziyod suyulib ketishi og‘ir minerallarning yo‘qolishiga olib keladi. Stol yuzasida suvning etishmasligi zarrachalar ajralishini yomonlashtiradi va ishlab chiqarish unumdorligini pasaytiradi.
Stolga kelib tushadigan bo‘tananing meyoriy zichligi 20-25 % hisoblanadi. YUvuvchi suvning sarfi mahsulotning yirikligi va yuzaning qiyalik burchagiga bog‘liq xolda belgilanadi. Boyitilayotgan mahsulot qancha yirik bo‘lsa, yuvuvchi suvning tezligini oshirish, yuzaning qiyalik burchagi katta bo‘lganda, yuvuvchi suvning miqdorini kamaytirish mumkin. Odatda konsentratsion stolda ishlatiladigan suvning miqdori har bir tonna ruda uchun 1-2 m3 ni tashkil qiladi.
|
| |